CELEX: 32009L0056
Language: bg
Date: 2009-06-12 00:00:00
Title: Директива 2009/56/ЕО на Комисията от 12 юни 2009 година за поправка на Директива 2008/126/ЕО за изменение на Директива 2006/87/ЕО на Европейския парламент и на Съвета за установяване на техническите изисквания за плавателни съдове по вътрешни водни пътища по отношение на датата на транспонирането ѝ ((Текст от значение за ЕИП))

13.6.2009   
            
            
               BG
            
            
               Официален вестник на Европейския съюз
            
            
               L 150/5
            
         
      ДИРЕКТИВА 2009/56/ЕО НА КОМИСИЯТА
   
   от 12 юни 2009 година
   за поправка на Директива 2008/126/ЕО за изменение на Директива 2006/87/ЕО на Европейския парламент и на Съвета за установяване на техническите изисквания за плавателни съдове по вътрешни водни пътища по отношение на датата на транспонирането ѝ
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2006/87/ЕО на Европейския парламент и на Съвета от 12 декември 2006 г. за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (1), и по-специално член 20, параграф 1 от нея,
   като има предвид, че:
   
               (1)
            
            
               Съгласно член 2 от Директива 2008/126/ЕО на Комисията от 19 декември 2008 г. за изменение на Директива 2006/87/ЕО на Европейския парламент и на Съвета за установяване на техническите изисквания за плавателни съдове по вътрешни водни пътища (2) държавите-членки трябва да транспонират Директива 2008/126/ЕО, считано от 30 декември 2008 г.
            
         
               (2)
            
            
               По технически причини Директива 2008/126/ЕО не бе публикувана в Официален вестник на Европейския съюз до посочената дата. Ето защо Директива 2008/126/ЕО следва да бъде поправена по отношение на датата на транспонирането ѝ.
            
         
               (3)
            
            
               За да не се допуска нарушаване на конкуренцията, както и различни равнища на безопасност, измененията в Директива 2006/87/ЕО следва да бъдат приложени възможно най-бързо. След публикуването на Директива 2008/126/ЕО на 31 януари 2009 г. за транспонирането ѝ все пак следва да бъде определен разумен краен срок.
            
         
               (4)
            
            
               Мярката, предвидена в настоящата директива, съответства на становището на комитета, посочен в член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (3),
            
         ПРИЕ НАСТОЯЩАТА ДИРЕКТИВА:
   Член 1
   В член 2, първа алинея от Директива 2008/126/ЕО датата „30 декември 2008 г.“ се заменя с датата „30 юни 2009 г.“
   Член 2
   Адресати на настоящата директива са държавите-членки, които имат вътрешни водни пътища съгласно член 1, параграф 1 от Директива 2006/87/ЕО.
   
      Съставено в Брюксел на 12 юни 2009 година.
      
         
            За Комисията
         
         Antonio TAJANI
         
         
            Заместник-председател
         
      
   
   
      (1)  ОВ L 389, 30.12.2006 г., стр. 1.
   
      (2)  ОВ L 32, 31.1.2009 г., стр. 1.
   
      (3)  ОВ L 373, 31.12.1991 г., стр. 29.